Vilniaus Žemynos gimnazijos

 2017-2018 ir 2018-2019 m. m.

 ugdymo plano

 12 priedas

 PATVIRTINTA

 Vilniaus Žemynos gimnazijos

 Direktoriaus 2016 m. rugsėjo 1 d.

 įsakymu Nr. V1 – 305

**VILNIAUS ŽEMYNOS GIMNAZIJOS**

**PATYČIŲ PREVENCIJOS IR INTERVENCIJOS VYKDYMO**

**TVARKOS APRAŠAS**

I. BENDROSIOS NUOSTATOS

1. Patyčių prevencijos ir intervencijos vykdymo Vilniaus Žemynos gimnazijos tvarkos aprašo (toliau – Tvarkos aprašas) paskirtis – padėti gimnazijos bendruomenei užtikrinti sveiką, saugią, užkertančią kelią smurto, prievartos apraiškoms aplinką, kuri yra psichologiškai, dvasiškai ir fiziškai saugi.

2. Patyčių prevencijos ir intervencijos vykdymo Vilniaus Žemynos gimnazijoje tvarkos aprašas nustato patyčių stebėsenos, prevencijos ir intervencijos vykdymą individualiu klasės, gimnazijos, šeimos lygmeniu gimnazijoje.

3.Tvarkos aprašas remiasi šiais principais:

3.1. į patyčias būtina reaguoti nepriklausomai nuo jų turinio (dėl lyties, seksualinės orientacijos, negalės, religinės ar tautinės priklausomybės, išskirtinių bruožų ar kt.) ir formos;

3.2. kiekvienas gimnazijos administracijos atstovas, pedagogas, švietimo pagalbos specialistas ar kitas darbuotojas, pastebėjęs ar sužinojęs apie patyčias, turi reaguoti ir stabdyti;

3.3. veiksmų turi būti imamasi visais atvejais, nepriklausomai nuo pranešančiųjų apie patyčias amžiaus ir pareigų, bei nepriklausomai nuo besityčiojančiųjų ar patiriančių patyčias amžiaus ir pareigų;

4. Visi gimnazijos bendruomenės nariai turi būti supažindinti su gimnazijos patyčių prevencijos ir intervencijos vykdymo tvarka. Mokiniai bei mokinių tėvai su tvarka, reglamentuota apraše, turi būti supažindinti tėvų susirinkimo metu ir patvirtinti tai savo parašu.

5. Tvarkos apraše vartojamos sąvokos:

5.1. patyčios – tai psichologinę ar fizinę jėgos persvarą turinčio asmens ar asmenų grupės tyčiniai, pasikartojantys veiksmai, siekiant pažeminti, įžeisti, įskaudinti ar kaip kitaip sukelti psichologinę ar fizinę žalą kitam asmeniui.

5.2. patyčios gali būti tiesioginės (atvirai puolant ir/ar užgauliojant) ir/ar netiesioginės (skaudinant be tiesioginės agresijos):

5.2.1. žodinės patyčios: pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.;

5.2.2. fizinės patyčios: mušimas, spardymas, spaudimas, dusinimas, užkabinėjimas, turtinė žala ir kt.;

5.2.3. socialinės patyčios: socialinė izoliacija arba tyčinė atskirtis, gandų skleidimas ir kt.;

5.2.4. elektroninės patyčios: skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas, siekiant sugriauti gerą vardą arba santykius, pažeminti ir kt.

5.3. patyčias patiriantis vaikas – mokinys, iš kurio yra tyčiojamasi.

5.4. besityčiojantysis/skriaudėjas – vaikas ar suaugęs, inicijuojantis patyčias ir/ar prisidedantis prie jų.

5.5 patyčias patiriantis suaugęs – administracijos atstovas, pedagogas, švietimo pagalbos specialistas ar techninis darbuotojas, iš kurio tyčiojasi mokinys (-iai).

5.6. patyčių stebėtojas – vaikas, matantis ar žinantis apie patyčias.

5.7. patyčių prevencija – veikla, skirta patyčių rizikai mažinti, imantis mokyklos bendruomenės narių (vaikų, administracijos atstovų, pedagogų, švietimo pagalbos specialistų, kitų darbuotojų, tėvų (globėjų, rūpintojų) švietimo,  informavimo ir kitų priemonių.

5.8. patyčių intervencija – visuma priemonių, taikomų visiems patyčių dalyviams (patiriantiems, besityčiojantiems, stebėtojams), esant poreikiui įtraukiant jų tėvus (globėjus, rūpintojus).

5.9. patyčių prevencijos ir intervencijos stebėsena – patyčių situacijos mokykloje stebėjimas, renkant, analizuojant faktus ir informaciją, svarbią šio reiškinio geresniam pažinimui bei valdymui, reiškinio tolimesnės raidos ir galimo poveikio prognozavimas.

6. Tvarkos aprašas parengtas vadovaujantis Jungtinių Tautų vaiko teisių konvencija; Lietuvos Respublikos švietimo įstatymu, Lietuvos Respublikos vaiko minimalios ir vidutinės priežiūros įstatymu, Lietuvos Respublikos vaiko teisių apsaugos pagrindų įstatymu, Lietuvos Respublikos vietos savivaldos įstatymu, kitais įstatymus įgyvendinančiais teisės aktais.

II PATYČIŲ STEBĖSENA IR PREVENCIJA GIMNAZIJOJE

7. Patyčių prevencija ir intervencija yra svarbi gimnazijos veiklos dalis, kurios planavimu, organizavimu ir stebėsena rūpinasi gimnazijos vadovas, Vaiko gerovės komisijos nariai, klasių auklėtojai, direktoriaus pavaduotojai ugdymui, skyrių vedėjai, o jos vykdyme dalyvauja visi gimnazijos bendruomenės nariai.

8. Gimnazijos vadovas yra atsakingas už gimnazijos Tvarkos aprašo parengimą ir vykdymą, už stebėsenos rezultatais paremto kasmetinio gimnazijos patyčių prevencijos priemonių plano parengimą, jo pristatymą gimnazijos bendruomenei ir vykdymą.

9. Patyčių prevencijos ir intervencijos vykdymo tvarkos įgyvendinimą koordinuoja ne mažiau **3 atsakingi asmenys**, sudarantys patyčių prevencijos ir intervencijos vykdymo grupę (toliau – Vykdymo grupė). Gimnazijos vadovas Vykdymo grupės nariais paskiria 3 ar daugiau **Vaiko gerovės komisijos narius**, kurie kasmet:

9.1. inicijuoja ir koordinuoja anoniminės vaikų apklausos vykdymą ir apibendrina jos rezultatus.

9.2. surenka apibendrintus duomenis iš klasių auklėtojų ar skyriaus vedėjų dėl gimnazijoje fiksuotų pranešimų apie patyčias ir atlieka jų analizę;

9.3. remiantis apklausos ir pranešimų apie patyčias analizės duomenimis, rengia patyčių prevencijos ir intervencijos priemonių planą;

9.4. aptaria turimą informaciją, svarsto prevencijos ir intervencijos priemonių taikymo plano turinį Vaiko gerovės komisijos posėdyje;

9.5. teikia siūlymus gimnazijos vadovui dėl patyčių prevencijos ir intervencijos priemonių įgyvendinimo gimnazijoje, gimnazijos darbuotojų kvalifikacijos tobulinimo patyčių prevencijos ar intervencijos srityje ir kitais klausimais;

9.6. teikia siūlymus gimnazijos vadovui dėl gimnazijos Tvarkos aprašo tobulinimo;

9.7. atlieka kitus gimnazijoje Tvarkos apraše numatytus veiksmus.

10. Klasės auklėtojai ar skyrių vedėjai kasmet išanalizuoja ir apibendrina turimus pranešimus apie patyčias, informuoja Vaiko gerovės komisijos narius, koordinuojančius vykdymo Tvarką, apie prevencijos, intervencijos taikomų priemonių rezultatus klasėje, teikia kitą svarbią informaciją, susijusią su patyčiomis.

III.PATYČIŲ INTERVENCIJA GIMNAZIJOJE

11. Visais įtariamų ir realių patyčių atvejais kiekvienas gimnazijos administracijos atstovas, pedagogas ar švietimo pagalbos specialistas,  kitas darbuotojas reaguodamas:

11.1. įsikiša įtarus ir/ar pastebėjus patyčias – nutraukia bet kokius tokį įtarimą keliančius veiksmus;

11.2. primena vaikui, kuris tyčiojasi, gimnazijos nuostatas ir elgesio taisykles;

11.3. jei vaikui reikia pagalbos, kreipiasi į pagalbą galinčius suteikti asmenis (tėvus (globėjus, rūpintojus) ar gimnazijos darbuotojus) ar institucijas (pvz., policija, greitoji pagalba);

11.4. informuoja klasės auklėtoją ar skyrių vedėjus apie įtariamas ir/ar įvykusias patyčias;

11.5. tiesiogiai informuojant vieną iš Vykdymo grupės narių apie įtariamas ir/ar įvykusias patyčias (ar elektronines patyčias), kartu pateikia užpildytą pranešimo apie patyčias formą (Priedas Nr. 2).

12. Klasės auklėtojas gavęs informaciją apie įtariamas ir/ar įvykusias patyčias:

12.1. išsiaiškina situaciją, nustato, ar tai patyčių atvejis;

12.2. organizuoja individualius pokalbius su patyčių dalyviais, informuoja tėvus (globėjus, rūpintojus), esant poreikiui kviečia juos dalyvauti pokalbiuose;

12.3. vykdo tolesnę patyčių situacijos stebėseną.

12.4. užpildo pranešimo apie patyčias formą (Priedas Nr. 2); ją perduoda Vykdymo grupės pirmininkui;

13. Užpildytą formą priėmęs asmuo (Vykdymo grupės pirmininkas) formą registruoja Patyčių registracijos žurnale.

13.1. nesibaigus patyčių situacijai, imasi spręsti patyčių atvejį.

13.2. esant sudėtingesnei situacijai, inicijuoja Vykdymo grupės posėdį, o prireikus ir Vaiko gerovės komisijos posėdį.

14. Vykdymo grupė ar Vaiko gerovės komisija, įvertinusi turimą informaciją:

14.1. numato veiksmų planą (gali būti individualūs pokalbiai su skriaudėju, skriaudžiamuoju, stebėtojais, jų tėvais, klase, kt. priemonės), supažindina su jo nevykdymo pasekmėmis skriaudėją ir jo tėvus (globėjus, rūpintojus); esant poreikiui koreguoja veiksmų planą;

14.2. informuojagimnazijos vadovą apie esamą situaciją;

14.3. vykdo plane numatytas veiklas, stebi, analizuoja, organizuoja pakartotinius susirinkimus situacijos įvertinimui.

15. Gimnazijos bendruomenės nario, įtarusio patyčias ar liudijusio patyčių atvejį, gavusio apie jas pranešimą, veiksmai:

15.1. kreipiasi į mokinio, patyrusio patyčias, klasės auklėtoją, kuris imasi veiksmų, numatytų Tvarkos apraše.

16. Socialinis pedagogas, gavęs informaciją apie įtariamas ir/ar įvykusias patyčias:

16.1. išsiaiškina situaciją, nustato, ar tai patyčių atvejis;

16.2. organizuoja individualius pokalbius su patyčių dalyviais, informuoja tėvus (globėjus, rūpintojus), esant poreikiui kviečia juos dalyvauti pokalbiuose;

16.3. užpildo pranešimo apie patyčias formą (Priedas Nr. 2); ją perduoda Vykdymo grupės pirmininkui;

17. Vaikui pasityčiojus iš administracijos atstovo, pedagogo, švietimo pagalbos specialisto ar kito darbuotojo, asmuo pastebėjęs ir/ar įtaręs patyčias turėtų informuoti gimnazijos vadovą, kuris imasi gimnazijos tvarkos apraše  ar kituose gimnazijos dokumentuose numatytų veiksmų.

18. Administracijos atstovui, pedagogui, švietimo pagalbos specialistui ar techniniam darbuotojui pasityčiojus iš vaiko, asmuo pastebėjęs ir/ar įtaręs patyčias turėtų informuoti gimnazijos vadovą, kuris imasi gimnazijos tvarkos apraše  ar kituose gimnazijos dokumentuose numatytų veiksmų.

19. Gimnazijo vadovas, sužinojęs apie gimnazijos darbuotojo patiriamas patyčias arba gimnazijos darbuotojo tyčiojimąsi, privalo nedelsiant imtis priemonių.

 20. Kitiems patyčių dalyviams pagal individualius poreikius gimnazijoje teikiama švietimo pagalbos specialistų ar pedagogų pagalba.

IV. BAIGIAMOSIOS NUOSTATOS

21. Visi dokumentai, esantys vaiko asmens byloje, ir duomenys, susiję su vaiku ir jo asmeniniu gyvenimu yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1 priedas**

Patyčių masto įvertinimo anketa[[1]](#footnote-1)

***Mielas (-a) moksleivi (-e), kviečiu tave dalyvauti tyrime apie patyčias.***

***Patyčios*** *– tai pasikartojantis elgesys, kai kas nors tyčia elgiasi netinkamai su kitu asmeniu, kuriam sunku pačiam apsiginti, pvz.: sako įžeidžiančius žodžius, stumdo, atiminėja daiktus ar nepriima į grupę ir kt.*

*Norėčiau paprašyti, kad nuoširdžiai atsakytum į visus klausimus.*

*Apklausa yra anoniminė, todėl nerašyk nei vardo, nei pavardės.*

**1. Tavo lytis** (pažymėk varnele atsakymą atitinkantį langelį) : vyr. mot.

**2. Kurioje klasėje mokaisi?** (įrašyk tik skaičių) \_\_\_\_

**3. Kaip saugiai tu jautiesi savo mokykloje?**

|  |  |  |  |  |
| --- | --- | --- | --- | --- |
| Labai saugiai  | Saugiai  | Kartais saugiai, kartais nesaugiai  | Nesaugiai  | Visiškai nesaugiai  |

**4. Kaip dažnai pastebi vykstant patyčias mokykloje (per paskutinius 2 mėnesius)?**

|  |  |  |  |  |
| --- | --- | --- | --- | --- |
|  Niekada   |  1-2 kartus  | 2-3 kartus per mėnesį  |  1 kartą per savaitę  | Keletą kartų per savaitę  |

|  |  |  |  |
| --- | --- | --- | --- |
| **5. Kuriose mokyklos vietose pastebi patyčias?** (kiekvienoje eilutėje varnele pažymėk atsakymą varnele)  | **Niekada** | **Kartais** | **Dažnai** |
| **Koridoriuose** |  |  |  |
| **Kabinetuose** |  |  |  |
| **Valgykloje** |  |  |  |
| **Tualete** |  |  |  |
| **Prie mokyklos ar jos kieme** |  |  |  |
| **Kitoje vietoje** (įrašyk savo variantą).............................................................. |  |  |  |

|  |  |  |  |
| --- | --- | --- | --- |
| **6. Kaip tu reaguoji, jeigu pamatai patyčias?** (kiekvienoje eilutėje varnele pažymėk atsakymą atitinkantį langelį) | **Niekada** | **Kartais** | **Dažnai** |
| **Pirmas nepradedu, tačiau pamatęs įsitraukiu ir kartu tyčiojuosi**  |  |  |  |
| **Stebiu patyčias, tačiau pats neįsitraukiu į jas arba ignoruoju** |  |  |  |
| **Nepritariu patyčioms, tačiau nesiryžtu kažką daryti** |  |  |  |
| **Nepritariu patyčioms ir stengiuosi sustabdyti jas arba pranešu suaugusiems** |  |  |  |
| **Tavo variantas (**įrašyk)……………………………………………………............................. |  |  |  |

**7. Kaip dažnai kiti mokiniai tyčiojosi iš tavęs (per paskutinius 2 mėnesius)?**

|  |  |  |  |  |
| --- | --- | --- | --- | --- |
| Niekada   |  1-2 kartus  | 2-3 kartus per mėnesį  |  1 kartą per savaitę  | Keletą kartų per savaitę  |

|  |  |  |  |  |  |
| --- | --- | --- | --- | --- | --- |
| **8.** **Kokiu būdu iš tavęs tyčiojosi (per paskutinius 2 mėnesius)?** (kiekvienoje eilutėje varnele pažymėk atsakymą atitinkantį langelį) | **Niekada** | **1-2 kartus** | **2-3 kartus per mėnesį** | **1 kartą per savaitę** | **Keletą kartų per savaitę** |
| **Mušdavo, stumdydavo, apspjaudavo ar įspirdavo** |  |  |  |  |  |
| **Gadindavo tavo daiktus** |  |  |  |  |  |
| **Atiminėdavo tavo pinigus ar kitus daiktus** |  |  |  |  |  |
| **Pravardžiuodavo tave, sakydavo tau pašaipias replikas ar kitaip erzindavo** |  |  |  |  |  |
| **Grasindavo tau** |  |  |  |  |  |
| **Apkalbinėdavo tave** |  |  |  |  |  |
| **Rodydavo tau įvairius žeidžiančius gestus** |  |  |  |  |  |
| **Ignoruodavo ar nebendraudavo su tavim** |  |  |  |  |  |
| **Įžeidinėdavo tave internete ar mobiliuoju telefonu (pvz. rašydavo įžeidinėjančius komentarus, skleisdavo apie tave gandus internete ir pan.)** |  |  |  |  |  |
| **Filmavo/fotografavo tave ir platino vaizdus, siekdami tave pažeminti** |  |  |  |  |  |
| **Iš tavęs tyčiojosi kitais būdais** (įrašyk savo variantą) .......................………………………………….................................. |  |  |  |  |  |

|  |  |  |  |
| --- | --- | --- | --- |
| **9. Kuriose mokyklos vietose iš tavęs tyčiojosi?** (kiekvienoje eilutėje varnele pažymėk atsakymą varnele) | **Niekada** | **Kartais** | **Dažnai** |
| **Koridoriuose** |  |  |  |
| **Kabinetuose** |  |  |  |
| **Valgykloje** |  |  |  |
| **Tualete** |  |  |  |
| **Prie mokyklos ar jos kieme** |  |  |  |
| **Kitoje vietoje** (įrašyk savo variantą)................................................................................................................................................... |  |  |  |

|  |  |  |  |
| --- | --- | --- | --- |
| **10. Kaip tu reaguoji, jeigu iš tavęs tyčiojasi?** (kiekvienoje eilutėje varnele pažymėk atsakymą atitinkantį langelį) | **Niekada** | **Kartais** | **Dažnai** |
| **Atsakau skriaudėjams tuo pačiu**  |  |  |  |
| **Papasakoju tėvams**  |  |  |  |
| **Papasakoju mokytojams**  |  |  |  |
| **Papasakoju draugams**  |  |  |  |
| **Nesiimu jokių veiksmų**  |  |  |  |
| **Stengiuosi parodyti, kad manęs tai nejaudina** |  |  |  |
| **Tavo variantas (**įrašyk)……………………………………………………..... |  |  |  |

|  |  |  |  |  |  |
| --- | --- | --- | --- | --- | --- |
| **11. Ar yra buvę, kad dėl patyčių per pastaruosius 2 mėnesius elgeisi taip, kaip yra nurodyta žemiau:** (varnele pažymėk atsakymą atitinkantį langelį) | **Niekada** | **1-2 kartus** | **2-3 kartus per mėnesį** | **1 kartą per savaitę** | **Keletą kartų per savaitę** |
| **Nenuėjai į mokyklą** |  |  |  |  |  |
| **Nenuėjai į kai kurias pamokas** |  |  |  |  |  |
| **Vengei vietų mokykloje, kur galima sulaukti patyčių** |  |  |  |  |  |
| **Vengei aktyviai dalyvauti pamokoje (atsakinėti į mokytojo klausimus, atlikti užduotis ir kt.)** |  |  |  |  |  |
| **Tavo variantas (**įrašyk)……………………………………………………..... |  |  |  |  |  |

**12. Kaip dažnai tu tyčiojaisi iš kitų mokinių (per paskutinius 2 mėnesius)?**

|  |  |  |  |  |
| --- | --- | --- | --- | --- |
| Niekada   |  1-2 kartus  | 2-3 kartus per mėnesį  | 1 kartą per savaitę  | Keletą kartų per savaitę  |

|  |  |  |  |  |  |
| --- | --- | --- | --- | --- | --- |
| **13.Jei tyčiojaisi iš kitų vaikų mokykloje, ar darei ką nors iš žemiau nurodytų dalykų (per paskutinius 2 mėnesius)?** (kiekvienoje eilutėje varnele pažymėk atsakymą atitinkantį langelį) | **Niekada** | **1-2 kartus** | **2-3 kartus per mėnesį** | **1 kartą per savaitę** | **Keletą kartų per savaitę** |
| **Mušdavai, stumdydavai, apspjaudavai ar įspirdavai** |  |  |  |  |  |
| **Gadindavai daiktus** |  |  |  |  |  |
| **Atiminėdavai pinigus ar kitus daiktus** |  |  |  |  |  |
| **Pravardžiuodavai, sakydavai pašaipias replikas ar kitaip erzindavai** |  |  |  |  |  |
| **Grasindavai** |  |  |  |  |  |
| **Apkalbinėdavai** |  |  |  |  |  |
| **Rodydavai įvairius žeidžiančius gestus** |  |  |  |  |  |
| **Ignoruodavai ar nebendraudavai**  |  |  |  |  |  |
| **Įžeidinėdavai internete ar mobiliuoju telefonu (pvz. rašydavai įžeidinėjančius komentarus, skleisdavai apie kitą gandus internete ir pan.)** |  |  |  |  |  |
| **Filmavai/fotografavai ir platinai vaizdus, siekdamas pažeminti** |  |  |  |  |  |
| **Tyčiojaisi kitais būdais** (įrašyk savo variantą)……………………………………...................……………………. |  |  |  |  |  |

|  |  |  |  |
| --- | --- | --- | --- |
| **14. Kaip dažnai pastebi, kad mokytojai tyčiojasi iš mokinių?** | Niekada  | Kartais  | Dažnai  |

|  |  |  |  |
| --- | --- | --- | --- |
| **15. Kaip dažnai pastebi, kad mokiniai tyčiojasi iš mokytojų** | Niekada  | Kartais  | Dažnai  |

|  |  |  |  |
| --- | --- | --- | --- |
| **16. Jei mokytojai mato, kad yra tyčiojamasi iš mokinių, ar jie stabdo patyčias?** | Niekada  | Kartais  | Dažnai  |

**Ačiū už dalyvavimą**

 **2 priedas**

PRANEŠIMAS APIE PATYČIAS

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**(data)**

Patyčias patiriantis vaikas/suaugęs \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Besityčiojantysis( - ieji)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Patyčių forma :

* žodinės patyčios (pabraukti): pravardžiavimas, grasinimas, ujimas, užgauliojimas, užkabinėjimas, erzinimas, žeminimas ir kt.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* fizinės patyčios (pabraukti): mušimas, spardymas, spaudimas, dusinimas, užkabinėjimas, turtinė žala ir kt.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* socialinės patyčios (pabraukti): socialinė izoliacija arba tyčinė atskirtis, gandų skleidimas ir kt.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
* elektroninės patyčios (pabraukti): skaudinančių ir gąsdinančių asmeninių tekstinių žinučių ir/ar paveikslėlių siuntinėjimas, viešų gandų skleidimas, asmeninių duomenų ir komentarų skelbimas, tapatybės pasisavinimas siekiant sugriauti gerą vardą arba santykius, pažeminti ir kt.\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kur įvyko patyčios?

Klasėje;

Koridoriuje

Valgykloje

Gimnazijos kieme

Už gimnazijos ribų

Kita (įrašyti) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Trumpas patyčių situacijos aprašymas \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Apie patyčias informuoti:

* Klasės auklėtoja (-as)
* Gimnazijos vadovas
* Gimnazijos administracijos atstovai, kas?
* Vykdymo grupės pirmininkas
* Mokyklos specialistai (pabraukti): socialinis pedagogas, psichologas, visuomenės sveikatos priežiūros specialistė
* Tėvai (globėjai, rūpintojai)
* Kitos institucijos (pabraukti): policija, greitoji pagalba

\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 (pareigos) (parašas) (vardas, pavardė)

1. Anketa skirta 5-12 klasių moksleiviams. Anketą gali pildyti 3-4 klasių moksleiviai, jei jiems klausimai yra skaitomi ir paaiškinama kaip į juos atsakyti, užtikrinant vaikų atsakymų anonimiškumą. [↑](#footnote-ref-1)